ตลาดหุ้นแนะโอกาสลงทุนในงานมันนี่เอ็กซ์โป
เตรียมพร้อมลงทุนในทุกสถานการณ์ กับ ตลาดหลักทรัพย์ฯ ในพื้นที่ "SET in the City Zone@Money Expo" 6 -9 พ.ค.นี้
6 พ.ค. 2553

เตรียมพร้อมลงทุนในทุกสถานการณ์ กับ ตลาดหลักทรัพย์ฯ ในพื้นที่ "SET in the City [email protected] Expo" 6 -9 พ.ค.นี้
ตลาดหลักทรัพย์ฯ แนะโอกาสการลงทุนรับสถานการณ์ปัจจุบัน โดยทยอยลงทุนในระยะยาว เพื่อสร้างผลตอบแทนที่สูงขึ้นในอนาคต ผ่านกิจกรรม SET in the City Zone @ Money Expo 2010  เพื่อเพิ่มผลตอบแทน บนทุกเส้นทางการลงทุน ทั้งหุ้น กองทุนรวม อนุพันธ์ พร้อมรับคำแนะนำการลงทุน โดยกลุ่มตลาดหลักทรัพย์ฯ และนักวิเคราะห์ จาก 20 โบรกเกอร์ชั้นนำ ณ ห้อง MeetingRoom 1-4 ศูนย์การประชุมแห่งชาติสิริกิติ์ ในงานมหกรรมการเงิน Money Expo 2010 6-9พ.ค. 2553 นี้ 10 โมง ถึง 2 ทุ่ม
นางภัทรียา เบญจพลชัย กรรมการและผู้จัดการ ตลาดหลักทรัพย์แห่งประเทศไทย เปิดเผยว่า ท่ามกลางสถานการณ์ปัจจุบัน ที่ส่งผลให้ผู้ลงทุนอาจมีความกังวลต่อการลงทุนในหลักทรัพย์ แต่หากพิจารณาถึงภาพรวมแล้ว นับว่าพื้นฐานเศรษฐกิจไทยและบริษัทจดทะเบียนยังมีความแข็งแกร่งอยู่ มีอัตราผลตอบแทน
จากเงินปันผลที่ดีที่ระดับ 4% โดยผู้ลงทุนสามารถทยอยลงทุนในระยะยาว เพื่อสร้างผลตอบแทนที่ดีในอนาคตได้ ซึ่งจากการรวบรวมข้อมูลจากการปิดสมุดทะเบียนผู้ถือหุ้นล่าสุด พบว่ามีบริษัทจดทะเบียนที่บริษัทประกันชั้นนำเลือกลงทุน และมีอัตราเงินปันผลตอบแทน 5% ขึ้นไป โดยเรียงลำดับตามอัตราเงินปันผลตอบแทนสูงสุด 5 อันดับแรก ได้แก่ บมจ.แสนสิริ (SIRI) บมจ.ภัทรลิสซิ่ง (PL) บมจ.กระเบื้องหลังคาตราเพชร (DRT) บมจ.ศุภาลัย (SPALI) และ บมจ.อสมท (MCOT) อย่างไรก็ตาม สิ่งสำคัญในการลงทุน คือผู้ลงทุนต้องติดตามข้อมูลข่าวสารและสถานการณ์อย่างใกล้ชิดเพื่อประกอบการตัดสินใจลงทุน
"ภายใต้แนวคิดการจัดงาน SET in the City Zone @ Money Expo 2010 "เพิ่มผลตอบแทน ทุกเส้นทางการลงทุน" ครั้งนี้ เปิดโอกาสให้ผู้ลงทุนได้ศึกษาข้อมูลอย่างใกล้ชิด รู้จักบริการด้านต่างๆ ที่ทำให้การซื้อขายหลักทรัพย์และการติดตามข้อมูลประกอบการตัดสินใจลงทุนเป็นไปอย่างสะดวกรวดเร็ว รวมทั้งผู้ลงทุนและผู้สนใจลงทุนสามารถรับคำปรึกษาและร่วมฟังมุมมองการลงทุนจากผู้เชี่ยวชาญการลงทุนในสัมมนาอย่างเข้มข้น ตลอด 4 วันเต็ม" นางภัทรียากล่าว
กิจกรรม SET in the City [email protected] Expo 2010 จะมีขึ้น ณ Meeting Room1-4 ในงาน Money Expoโดย Meeting Room 1-2 สำหรับผู้ที่เริ่มต้นลงทุนและผู้ลงทุนมืออาชีพ พบผู้เชี่ยวชาญที่มาให้คำปรึกษาพร้อมคำแนะนำและกลยุทธ์สร้างพอร์ตให้แข็งแกร่งเพื่อสร้างโอกาสการลงทุนและเพิ่มผลตอบแทน บริการ
หลังการซื้อขายสำหรับผู้ถือหุ้น Investor Portal ที่ผู้ถือหุ้นสามารถตรวจสอบข้อมูลด้วยตนเองผ่านระบบออนไลน์ แนะนำวิธีการรับชมการถ่ายทอดสดกิจกรรมบริษัทจดทะเบียนพบผู้ลงทุน "Live Opportunity DayWebcast" นอกจากนี้ ยังมี "หุ้นเด่น 5 เมนูเด็ด" ที่รวบรวม 89 หุ้นเด่นขนาดเล็ก กลาง ใหญ่ ซึ่งมีมูลค่าตลาดรวม 3,853,282 ล้านบาท คิดเป็น 64% ของมูลค่าตลาดรวมทั้งหมด มาให้นักลงทุนเลือกลงทุนได้ตามความต้องการ โดยหุ้น 5 เมนูเด่น ประกอบด้วย 1) หุ้นมั่งคั่งระยะยาว 2) หุ้นปันผลเด่น 3) หุ้นสภาพคล่องสูง 4)หุ้น mai 5) หุ้นดีขนาดกลาง พร้อมกันนี้นักลงทุนยังสามารถเรียนรู้การลงทุนจริงกับ SET-TFEX Click2WINพร้อมบริการด้านต่างๆ จากกลุ่มตลาดหลักทรัพย์ฯ และโบรกเกอร์ชั้นนำ
สำหรับ Meeting Room 3 พบข้อมูลแบบเจาะลึกกับการลงทุนในตราสารอนุพันธ์ อาทิ SET50 FuturesGold Futures Stock Futures SET50 Options จากบริษัทหลักทรัพย์ และโบรกเกอร์ผู้ค้าทองชั้นนำ และพบกับสัมมนาแนะทางออกสู่หนทางการสร้างผลตอบแทนทุกสภาวการณ์ในห้อง Meeting Room 4 โดยได้
ยกทัพนักวิเคราะห์และกูรูชั้นเซียนเนื้อหาเข้มข้นตลอด 4 วันเต็ม อาทิ "วิเคราะห์ตัวเลขเศรษฐกิจพิชิตหุ้นไทยครึ่งปีหลัง" "พบหุ้นน้องใหม่ IPO" "วิเคราะห์อนุพันธ์ง่ายๆ ด้วยตัวเอง" เสริมเทคนิคเทรด SET50 ฟิวเจอร์ส" "เลือกหุ้นอย่างไร ให้ได้ทั้งกำไรและ  ปันผล" " หุ้นไทย ชะลอไว้ หรือไปต่อ " และอีกหลาย 
หัวข้อสัมมนาเด่นที่น่าสนใจอีกมากมาย พร้อมเปิดตัวหนังสือใหม่ ได้แก่ "ออมไว้ในหุ้น" "กลยุทธ์เด็ด เคล็ด การลงทุนใน...SET50 Index Futures" "ก้าวแรกสู่การลงทุนในตลาดหลักทรัพย์"
สำหรับผู้ลงทุนที่เปิดบัญชีภายในงาน 500 ท่านแรกต่อวัน รับทันที หนังสือ STOCK FOCUS และโปรโมชั่นพิเศษสำหรับผู้ลงทุนในหุ้น อนุพันธ์ กองทุนรวมจากทุกพื้นที่ในงาน